
REFERAT

privind aprobarea proiectului REABILITARE CLĂDIRE  PENTRU PERSOANE ÎN DIFICULTATE  , a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Obiectivul strategic al Programului Operaţional Regional constă în sprijinirea unei dezvoltări economico-sociale durabile şi echilibrate teritorial, a tuturor regiunilor României, potrivit nevoilor şi resurselor specifice, cu accent pe sprijinirea dezvoltării durabile a polilor urbani de creştere, îmbunătăţirea mediului de afaceri şi a infrastructurii de bază, pentru a face din regiunile României locuri atractive pentru investiţii.

Axa prioritară 1 „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” are ca scop creşterea calităţii vieţii şi crearea de noi locuri de muncă, prin reabilitarea infrastructurii urbane, inclusiv a serviciilor sociale, precum şi prin dezvoltarea serviciilor de sprijinire a afacerilor şi a antreprenoriatului.

În contextul crizei economice mondiale, există riscul accentuării polarizării sociale şi apariţiei unor grupuri defavorizate de populaţie pentru care trebuie susţinute servicii sociale care se adresează persoanelor vulnerabile precum  rromilor, copiilor abandonaţi, familiilor monoparentale.

Oportune în acest context sunt: susţinerea logistică a ONG-urilor care implementează proiecte vizând crearea de servicii sociale alternative; înfiinţarea de Centre de Zi pentru diferite categorii de persoane defavorizate; înfiinţarea unei reţele de servicii de sprijin, asistenţă la domiciliu, teleasistenţă, informare, consultanţă, transport la domiciliu, servicii de îngrijire comunitară, hot-line şi intervenţie de urgenţă, accentuarea programelor educaţionale cu conţinut civic, inclusiv încurajarea voluntariatului şi a iniţiativelor asociative.

Prin proiectele cu tematica sociala depuse până în prezent pentru accesare de fonduri structurale, municipalitatea a avut în vedere rezolvarea problemelor legate de spaţiul insuficient în desfăşurarea serviciilor sociale acordate persoanelor vârstnice, copiilor aflaţi în dificultate sau celor cu dizabilităţi cu care se confruntă Direcţia de Asistenţă Socială prin serviciile de specialitate. De-a lungul timpului s-a constatat o nevoie crescută de servicii de zi pentru persoane în dificultate având domiciliul  în municipiul Timişoara, pentru care municipalitate nu este în măsură să ofere servicii de protecţie socială. Pentru persoanele adulte aflate în dificultate, nu exista în prezent nici un centru  de zi deşii cererea privind oferirea unor astfel  de servicii creşte pe zi ce trece.
În vederea amenajării unui Centru de zi pentru persoane în dificultate a fost identificată o clădire în regim de înălţime S+P, amplasată in zona de nord a municipiului Timişoara, pe str. Plavoşin nr. 21, la intersecţia cu str. Samuil Sagovici. Imobilul înscris in CF 404370, top 22370 este proprietatea Municipiului Timisoara. Clădirea a fost realizată in prima jumătate a secolului al XX-lea si a avut in diverse etape funcţiunea de construcţie administrativă si social culturală, de şcoala, iar in prezent o parte a spaţiului este utilizat ca spaţiu de depozitare, iar o parte este neutilizată. Clădirea care dispune şi de o curte  generoasă, se află într-un stadiu avansat de uzură, iar amenajarea  aici a unui centru pentru persoane în dificultate implică lucrări de constructii montaj ample şi o alocare masivă de fonduri, ce nu pot fi suportate  din bugetul local.
In acest context municipalitatea îşi propune realizarea obiectivului de investiţie mai sus menţionat, prin atragerea unor fonduri europene nerambursabile prin Programul Operaţional Regional (POR) 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”, în vederea finanţării. 
Proiectul REABILITARE CLĂDIRE  PENTRU PERSOANE ÎN DIFICULTATE  se găseşte la poziţia 47 din Lista de proiecte prioritare din Planul Integrat de Dezvoltare al Polului de Creştere Timişoara, documente aprobate prin hotărârea nr. 137/27.04.2010 a Consiliul Local al Municipiului Timişoara şi avizate prin Decizia Comitetului de Management pentru Coordonarea Instrumentelor Structurale (CMC) nr. 14/31.03.2011.

Drept urmare, propunem spre aprobare proiectul „Reabilitare clădire pentru persoane in dificultate”, documentaţia tehnico-economică, elaborată de către S.C. ZAM GRUP S.R.L, în baza contractului de prestare de servicii nr. 87/24.05.2011, contribuţia proprie a Municipiului Timişoara la cofinanţarea proiectului, precum şi alocarea în bugetul local a T.V.A. aferentă proiectului - condiţie pentru recuperarea acesteia - precum şi a unui avans, estimat a acoperi primele 6 luni de implementare, având în vedere condiţiile rambursării în cazul proiectelor finanţate din fonduri structurale, cu menţiunea că T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

Având în vedere aspectele mai sus menţionate 

Propunem

spre aprobarea Consiliului Local al Municipiului Timişoara următoarele:
1. Proiectul REABILITARE CLĂDIRE  PENTRU PERSOANE ÎN DIFICULTATE în valoare totală de 2.995.213,20 lei (T.V.A. inclusă), în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”.

2. Documentaţia tehnico-economică şi Analiza cost-beneficiu în vederea realizării proiectului REABILITARE CLĂDIRE  PENTRU PERSOANE ÎN DIFICULTATE, elaborate de către  S.C. ZAM GRUP S.R.L., cu principalii Indicatori tehnico-economici prevăzuţi în Anexa la prezentul referat.

3. Contribuţia proprie a Municipiului Timişoara la cofinanţarea proiectului din bugetul local cu suma de 51.076,78 lei,  alcătuită din:

a) contribuţia Municipiului Timişoara la cheltuieli eligibile reprezentând 2% din valoarea eligibilă a proiectului, în sumă de 48.348,78 lei;

b) contribuţia Municipiului Timişoara reprezentând cheltuielile neeligibile aferente proiectului, în sumă de 2.200,00 lei.

c) T.V.A. corespunzător cheltuielilor neeligibile 528,00 lei

4. (1) Alocarea din bugetul local a sumei de 2.995.213,20 lei, alcătuită din:

a) contravaloarea cotei de 2% din valoarea eligibilă a proiectului, in sumă de 48.348,78 lei;

b) contravaloarea cheltuielilor neeligibile aferente proiectului, in sumă de 2.200,00 lei.;

c) T.V.A. aferent proiectului în sumă de  575.574,28  lei;

d) avansul necesar implementării optime a proiectului în sumă de 2.369.090,14 lei.

(2) T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

